వెస్ట్ మినిస్టర్ రాజభవనం
వెస్ట్ మినిస్టర్ రాజ భవనములో సుమారు 1,100 గదులు, 100 మెట్లు మరియు వెళ్ళే దారులు ఉన్నాయి. ఇవి అన్ని నాలుగు అంతస్తులలో వ్యాపించి ఉన్నాయి. భూతల అంతస్తులో ఆఫీసులు, భోజన శాలలు మరియు బార్లు ఉన్నాయి; మొదటి అంతస్తులో ("ప్రధాన అంతస్తు" అని పిలువబడే) రాజభవనము యొక్క ముఖ్యమైన గదులు ఉన్నాయి. వీటిలో చర్చలు జరిగే చాంబరులు, లాబీలు మరియు గ్రంథాలయాలు ఉన్నాయి. పై రెండు అంతస్తులు కమిటీ గదులు మరియు ఆఫీసులుగా ఉపయోగింపబడుతున్నాయి.
బకింగ్ హామ్ పాలెస్
స్టేట్ అపార్ట్‌మెంట్స్‌కు కచ్చితంగా కింద నెలకొల్పబడ్డ గదులు, కొంచెం తక్కువ వైభవంగా ఉండి, సెమీ-స్టేట్ అపార్ట్‌మెంట్స్‌గా పిలువబడతాయి. మార్బల్ హాల నుండి ప్రారంభమయ్యే ఈ గదులు ఓ మోస్తరు విందులకు, చిన్న చిన్న వినోదాలకు, మరియు ఇతర ప్రేక్షకులు వాడుకోడానికి ఉపయోగించబడతాయి. కొన్ని గదులకు కొంతమంది ప్రత్యేకమైన సందర్శకుల పేర్లు పెట్టబడి, అలంకరింపబడి ఉంటాయి, మచ్చుకు 1844లో సందర్శించిన రష్యా చక్రవర్తి నికోలస్ I కు గుర్తుగా ఒక గదికి "1844 రూమ్" అనీ, మరియు బో రూమ్ కు ఆ పక్కన ఉన్న ఇంకో గదికి ఫ్రెంచి చక్రవర్తి నెపోలియన్ III కు గుర్తుగా "1855 రూమ్" అనీ పేర్లు పెట్టారు. ఈ సూట్‍కు మధ్యలో ఉన్నదే బో రూమ్, దాని గుండానే వెళ్ళి వేలాదిమంది అతిథులు వెనుక వైపు ఉన్న తోటల్లో జరిగే క్వీన్స్ గార్డెన్ విందుల్లో పాలుపంచుకుంటారు. క్వీన్ మాత్రం తన వ్యక్తిగత అవసరాలకు ఉత్తరం వైపు శాఖలో ఉన్న ఒక చిన్న సూట్ ను ఉపయోగించుకుంటుంది.